Няма невинни за Сирия ...\n10.04.2018 10:59\t 5075 0\nТрябва да се гледат независими информационни източници, като агенция "САНА" и ИТАР-ТАСС. Това заяви в сутрешния блок на Нова телевизия преводачът Мажд Алгафари, брат на известния покрай БСП пиар Нидал Алгафари.\nСАЩ и Русия трябва да позволят независимо разследване на съобщенията за използване на химическо оръжие в сирийския град Дума. Това каза...\nДумите на Алгафари ме накараха за пореден път да изпитам неистово презрение към начина на отразяване на конфликта в Сирия от страна на телевизиите. Този път обаче това презрение не е насочено само към нашите телевизии.\nЗа нашите е ясно - там рейтингът е над всичко. Задълбочени и непопулярни анализи, казани от непопулярни хора е изключено да минат. Проблемът е, че с това поведение - на най-малкото съпротивление, хората вече не вярват на никого.\nОтносно Сирия е кристално ясно - всяка информация, от всеки един източник трябва да бъде гледана критично. Защото няма невинни! Великите сили преследват своите интереси и полето на гнусната игра е Сирия. Въпреки изпълненото с лъжи информационно пространство обаче, факти могат да бъдат отделяни. Факт е, че атака в град Дума е имало. Но е факт, че много малко хора ги интересува това - фокусът се измести към спора дали е използвано химическо оръжие или не е. А това е по-маловажно. По-важното са изгубените животи, които далеч не свършват с този случай.\nТръмп говори как използването на химическото оръжие е неприемливо за нашия свят. Пълно лицемерие от човека, който не позволява да се издума и една дума срещу разпространението на оръжие в собствената си държава. Дали от куршум или от хлор, крайният резултат е един! Путин пък говори за "провокации", след като точно Кремъл оглави световното трол движение и използва фалшивите новини т.е. лъжата като основно оръжие - как да му повярва някой?\nРуското министерство на отбраната: Израелски изтребители удариха в Сирия\nДва израелски изтребителя F-15 са нанесли ракетния удар срещу летище "Тайфур" (военна база T-4, "Тияс") в Сирия. Това твърди руското ми...\nУвлечени да сравняваме лайно с говно (да, без цензура), забравихме отдавна, че цената я плащат обикновени хора - като нас. Би било изключително хубаво, ако при следващата новина за поредното кърваво изтъпление в Сирия първо поне се ужасим, а след това да почваме с препирните кой е прав - САЩ или Русия. И ако обръщаме повече внимание на фактите - като мъката на тези хора, тогава може би, може би някога, бихме и разбрали защо се стигна до това положение и защо толкова много хора сега са с оръжие в ръка, заклеймявани като терористи според изгодата на съответната доктрина - руската или американската.\nп.п. И едно изречение за г-н Алгафари. ИТАР-ТАСС не съществува от години. Вече има само ТАСС. Не е дребнаво - няма как да очаквам от човек, който не знае тази простичка истина, да обяснява далеч по-сложни истини!


ЕС отлага предложението за цифрови данъци - Money.bg\nБрюксел отлага предложението си за цифрови данъци, което беше планирано за юли тази година. Европейската комисия потвърди, че ще даде приоритет на финализирането на глобалното данъчно споразумение през есента. Целта е да се елиминира потенциално препятствие пред приемането на договорения от Г-20 глобален минимален корпоративен данък и на правилата за облагането на многонационалните корпорации.\nГлобалната данъчна реформа трябва да бъде завършена до октомври. Срещу нея се обявяват 3 страни членки на Европейския съюз - Унгария, Ирландия и Естония. Подкрепят я цели 132 държави.\nМинистърът на финансите на САЩ Джанет Йелън е в Брюксел, където на днешния 12 юли заседават колегите й от Евросъюза. Тя призова еврочленките да не пестят икономическите стимули в битката срещу пандемията и през следващата година.\n"Успешното приключване на този процес ще изисква окончателни усилия от всички страни и Комисията се ангажира да се съсредоточи върху тези усилия", заяви от своя страна говорител на ЕК, цитиран от Politico.\n"Поради тази причина решихме да спрем работата си по предложение за дигитална такса като нов собствен ресурс на ЕС през този период", допълни говорителят.\nВашингтон призовава ЕС да отложи предложението си за цифров данък, като предупреди, че то "заплашва работата по минималното данъчно облагане".\nТези дни Г-20 одобри принципите на глобално корпоративно-данъчно споразумение. Сделката има за цел да спре големите корпорации да укриват печалбите си в юрисдикции с ниски данъци и да установи по-справедлива система за разпределяне на данъчните права върху мултинационалните компании, базирана на това къде работят, вместо къде е тяхното седалище.\nГолемият въпрос е как да се облагат големите технологични фирми и именно той е основен източник на трансатлантическо напрежение през последните години. Вашингтон заплаши да наложи едностранни мита срещу износа на ЕС, ако страните от общността продължат с дигитална такса, която САЩ смята за несправедливо дискриминираща американските компании. Европа пък се оплакаха, че технологичните гиганти вземат големи печалби, но плащат малко в държавната хазна.\nИкономически новини / Макро / Политика / ЕС отлага предложението за цифрови данъци


167 са новите заразени с COVID 19, двама починали\n167 са новите заразени с COVID-19, двама починали\n4 085 теста за COVID-19 са направени през денонощието. 4,09 процента от изследваните са заразени с коронавирус\n15 Юни 2022, Сряда, 07:10 ч.\n22 души с коронавирус приети в болница\n167 са новите заразени с коронавирус, регистрирани през последното денонощие. Това показват данните, публикувани в Единния информационен портал, съобщава Нова телевизия.\nПри направени 4 085 теста, 4,09% от тях са положителни.\nДвама души са починали от COVID-19 през последните 24 часа. Новопостъпилите пациенти в болница са 22, като 68,18% от тях не са ваксинирани. Общо в болнични заведения се лекуват 271 души, 30 са в интензивно отделение. 2313 души са излекувани.\nЗа последното денонощие са поставени 329 дози ваксини. Общият брой на поставените дози ваксини е 4 403 468.\nГЕРБ, ДПС, ИТН и „Възраждане“ пак демонстративно развалиха кворума в парламента Енергийният министър за проблемите с газа: Хората да са спокойни, спекулират със страховете им Проучване: Безопасната за човешкото здраве температура в горещините Докторантската стипендия става 1000 лева Връщат маските в болници и поликлиники в Бургаско


Борисов вече ще спи с пистолет, президентът го следял с дрон – EURACTIV BULGARIA\n„Аз имам пистолет и не се разделям с него. От днес ще спя с пистолет“. Това обяви премиерът Бойко Борисов, след като по-рано през деня до медиите бяха разпратени осем снимки на спалнята му в правителствената резиденция в кв. „Бояна“.\nНа една от снимките се вижда как самият той спи. Другите са снимки на нощно шкафче, в което се виждат пачки от по 500 евро. Премиерът казва, че парите са подхвърлени за снимките, или става дума за монтаж. Кадрите били снимани преди европейските избори. През миналата седмица изтече запис на мъж, който говори брутални цинизми с гласа на премиера. Борисов обяви и това за монтаж.\nВ сряда премиерът даде извънреден брифинг в централната на ГЕРБ, а до него бяха строени част от министрите, председателят на Народното събрание Цвета Караянчева и депутати. Те спорадично ръкопляскаха на премиерските изказвания.\nВсе пак Борисов призна истинността на някои доказателства, разпространени от бизнесмена Васил Божков през последните седмици. Той потвърди, че е искал от Божков, тогава собственик на „Левски“, да прати двама футболисти във „Витоша“ (Бистрица). Това е станало със SMS, който Божков показа, а Борисов първо отрече.\nGeplaatst door Boyko Borissov op Woensdag 17 juni 2020\nМинистър-председателят не оспорва и истинността на кадъра как спи в правителствената резиденция. За всичко останало Борисов засега твърди, че е инсценировка, която идва от неговите политически противници.\n„Да, притеснен съм. Когато спя, съм беззащитен. Дали изобщо ще остана там (в „Бояна“). Човекът има своето лично пространство. Как така ще ме снимат, като спя? Ами, ако хъркам? Това ли е свободата, демокрацията?“, попита Борисов и призова за прокурорска проверка.\nКомпромати като на КГБ\n„В учебниците на КГБ пише, че когато създадеш компромат, трябва да е такъв, че да отвратиш този, който го гледа за себе си. Може ли да ме снимат в спалнята ми и после да трият снимката? С това показват, че е нагласено. Оставям на прокуратурата да си разследва кой е. Оставаше да има едно малко момче до мен и от тук да се хвърля направо“, каза Борисов.\nТой допълни, че политическите му противници са „ударили дъното“. Според него всичко това се прави заради предстоящото приемане на България в чакалнята на еврозоната и отпадането на мониторинговия механизъм върху България.\n„Сто пъти казах, че от Васил Божков нито една стотника не съм вземал. Колко избори спечели тази партия, която е зад мен сега, всички избори спечелихме. Видяха, че чрез избори не могат да ни бият. Подреждат, монтират, правят, струват. Нито ще ме откажат, нито ще се спра“, обяви Борисов, който преди това бе казал, че е приел една пура от Божков\nХазартният бос казва, че е предал 67 милиона лева на премиера и финансовия министър през подставени лица за последните три години.\nПрезидентът ме снима с дрон\nСега Борисов изброява като потенциални „виновници“ повечето си политически опоненти, но най-детайлно се спря на президента Румен Радев.\n„Президентът се готви да ни прави лоши неща. Президентът Радев мина границите и си позволява да вдига дрон и да ме снима. И като кажа на охраната, че ще го сваля този дрон, той го прибира. Докарва ми го пред терасата пред входа. Аз лично казвам, че той ме следи с дрон“, каза Борисов. Ставало дума за дрон, който му бил подарен от Китай.\nТой каза още, че някой иска служебно правителство, за да харчи милиарди. Според Борисов целта била не само президентът да бъде вкаран в калта със записи, искали и него да вкарат. Записите на президента бяха разпространени от прокуратурата в началото на годината.\nВ отговор на въпроси на журналисти за атаките Борисов нарочи Радев, БСП, Цветан Цветанов, Мая Манолова, Слави Трифонов, ДСБ и „подземните кълбета“. В отговор на въпрос дали ДПС има общо, той каза, че ДПС не действа така.


България | ЦИК лиши сайтовете и регионалните медии от реклама с държавни пари за референдума и изборите - Dnevnik.bg\n15:41, 03 окт 16 , 6623\nЦентралната избирателна комисия (ЦИК) лиши сайтовете и регионалните медии от възможността в тях да рекламират с държавни пари партиите и инициативните комитети, които са регистрирани застъпници за референдума или кандидат за президент. Принципното решение на ЦИК беше взето в петък, а днес е окончателно гласувано. Гласовете днес "за" са били 13, а "против" - 6.\nРешението е заради съмнения за злоупотреба с медийните пакети, които отпуска държавата - 40 хиляди лева. На предишния референдум инициативни комитети, в част от които имаше свързани лица, насочиха пакетите си към определени сайтове.\n"В ЦИК беше направено предложение медийните пакети да бъдат предоставени за разходване единствено на медиите с национален обхват, а именно това са обществените и търговските телевизии и радиа с национален обхват и печатните издания с национален тираж", каза в петък говорителят на ЦИК Александър Андреев.\nРешението кои и колко ще бъдат партиите и коалициите и инициативните комитети, които ще получават правото на медийни пакети в изборите и в националният референдум ще стане ясно на 7-ми октомври. Тогава комисията ще вземе решение.\nРешението на ЦИК предизвика реакция на Съюза на издателите в България заради ограничаването на ползването на медийните пакети само в телевизионни- и радиопрограми с национален обхват и в печатни издания с национален тираж. "Обръщаме внимание, че Изборният кодекс дефинира понятията "медийна услуга" и "доставчик на медийна услуга" без да въвежда диференциация между национални, регионални или местни медии", пише в позицията на съюза.\nИздателите смятат, че комисията няма никакво основание, нито право да се намесва в избора на медийни партньори от страна на партиите, коалициите и инициативните комитети, регистрирали кандидати при избори за президент и вицепрезидент на републиката.\nОсвен това въвеждането на разграничение между "национални и регионални/местни" е дискриминация, смятат издателите.\nЕто и цялото становище на съюза:\nОтносно: Протоколно решение на Централната избирателна комисия от 1 октомври 2016 г. относно реда за предоставянето и разходването на средствата за медийни пакети в изборите за президент и вицепрезидент на републиката и в националния референдум\nПоредица от медийни публикации информираха обществеността относно приетото от Централната избирателна комисия на 1 октомври 2016 г. протоколно решение, с което се приемат правила за разходването на средствата за "медийни пакети" в изборите за президент и вицепрезидент на републиката и в националния референдум, и с които Комисията ограничава ползването им само в телевизионни- и радиопрограми с национален обхват и в печатни издания с национален тираж.\nСчитаме, че решението на Централната избирателна комисия относно реда за предоставянето и разходването на средствата за медийни пакети, следва да продължи да урежда съществените процедурни въпроси относно договарянето и изплащането на средствата за "медийни пакети", но в никакъв случай не може да съдържа ограничения в избора на доставчик на медийни услуги.\nОбръщаме внимание, че Изборният кодекс дефинира понятията "медийна услуга" и "доставчик на медийна услуга" без да въвежда диференциация между национални, регионални или местни медии. Въведената от Кодекса дефиниция за "печатни медии" насочва към вестници, списания и други периодични издания, а радио- и телевизионните организации са представени като "медии, разпространявани чрез електронни съобщителни мрежи". "Онлайн новинарските услуги", от своя страна, включват електронните издания на вестници, списания, информационни агенции и други електронни издания. В нито една от тези дефиниции, нито в друг текст на Кодекса, не се въвежда понятие за регионалност или изискване за селективност в избора на медиен партньор при провеждането на предизборната кампания.\nОсвен неоправдано дискриминационното съдържание на всяко ограничение в избора на доставчик на медийни услуги, въвеждането на разграничение между "национални и регионални/местни" медии рискува да внесе допълнителна неяснота, доколкото терминът не е еднакво приложим по отношение на отделните видове медии. Обръщаме внимание на несъстоятелността на понятия като "национален тираж", включени в медийните съобщения по темата. По отношение на доставчиците на радиоуслуги, следва да се има предвид, че с национален лиценз за излъчване са единствено програмите на Българското национално радио и "Дарик радио България", като останалите масови радиопрограми се излъчват като "радиовериги", т.е. в множество локации във връзка с издадените на операторите местни и регионални лицензии, които обаче не са "национални".\nОбръщаме внимание, също така, че въвеждането на "териториалност" по отношение на интернет медиите, е напълно лишено от смисъл, доколкото единственото ограничение пред разпространението на тези медии би било т.нар. "географско блокиране" при разпространението на цифрово съдържание, което, обаче, касае национално и наднационално филтриране на достъп до интернет ресурси.\nе готов да съдейства на Централната избирателна комисия за изработването на ясни, недвусмислени и недискриминационни правила, с оглед изпълнението на специфичните задължения на органа според Изборния кодекс, при избягване на непазарни ограничения.\nЧленове на Съюза на издателите в България:\n"Икономедиа" АД – издател на вестниците "Капитал Дейли" и "Капитал" и на списанията: Foreign policy, Business Spotlight, HoReMag, Utilities, "Агробизнесът", "Медицински Дайджест", "Регал", "Индекс Имоти". "Икономедиа" АД разпространява и списанията "Бакхус", "Меню" и "Списание 1".\n"Сега" EАД – издател на вестник "Сега".\n"Издателска къща Марица" ЕООД – издател на вестниците "Струма", "Марица" и "Български Куриер".\n"СББ МЕДИА" АД – издател на списанията: ELLE, National Geographic, "Блясък", Cosmopolitan, "Журнал за жената".\n"МИТ ПРЕС" ООД – издател на списание "Мениджър" и списание за почивка и пътешествия "Далече".\n"БРЯГ МЕДИА ГРУП" ЕООД – издател на вестниците "Бряг" – всекидневник за Русенска област, "Силистренски бряг", "Тутракански бряг", "Посоки" – всекидневник за Плевенска област, и "Нива" – регионален седмичник за 4 общини в Русенска област.\n"Скални материали" АД – издател на вестник "Форум" – информационен седмичник, разпространяващ се в Северна България.\n"Атика медия България" ООД – издател на списанията Playboy, Maxim, Grazia, Joy и OK! и FORBS .\n"Кю Медия" ЕООД – издател на списанията АMICA, L’EUROPEO, ABITARE, BRAVACASA, MAX и QM\n"Топ Нюз" ЕООД – издател на вестник "Топ новини".\n22:23, 12 ное 19 / България 136\nФедор Езерский 16:14, 03 окт 16 / Любопитно\nМхм! Значи за "Стандарт" и "Икономедия" кинти има, а за "Марица" и "Струма" не? Звучи ми справедливо, демократ...\nРейтинг: 8397 16:11, 03 окт 16 Любопитно\nВсички държавни пари за референдума и изборите да останат в София, значи !\nРейтинг: 879 16:14, 03 окт 16 Любопитно\nМхм! Значи за "Стандарт" и "Икономедия" кинти има, а за "Марица" и "Струма" не?\nЗвучи ми справедливо, демократично и в духа на евроатлантическите ценности\nРейтинг: 479 16:18, 03 окт 16 Неутрално\nАз съм Пешо от 6-тия етаж и искам да питам ЦИК - Пак ли ще се блъскаме в изборния ден цяла нощ с чували бюлетини ??\nРейтинг: 435 16:22, 03 окт 16 Любопитно\nИнтересно, сайтовете на регионалните медии, национално покритие ли имат, или само регионално - близките 2-3 планети?\nРейтинг: 2539 16:23, 03 окт 16 Неутрално\nЯзък! А те се изпонарегистриреаха 50 кандидата сал с надеждата да се облажат от тези 40 хиляди дето им се полагат за реклама.\nРейтинг: 2539 16:28, 03 окт 16 Неутрално\nПричината е проста. Държавата ми дава едни 40 хилки за агитация. Аз отивам в местната радиоточка. Тя ми пуска една фактура за 40 хилки с ДДС то. Аз им давам 10 хилки да си платят ДДСто и да се почерпят и сън с 30 напред. Иначе Митцо Пищова и Шишарката защо ще се кандидатират!\nРейтинг: 845 16:30, 03 окт 16 Весело\n[quote#3:"oporna_to4ka"]Аз съм Пешо от 6-тия етаж и искам да питам ЦИК - Пак ли ще се блъскаме в изборния ден цяла нощ с чували бюлетини ?? [/quote]\nРазрешава се на милиционерската торсида да помагате в носенето на чували с бюлетини само на бременни и възрастни жени , които едва ходят !\nЗа инструкции в районното . Шефовете лично при Цвък!\nРейтинг: 1049 16:31, 03 окт 16 Неутрално\nЕ как, кинти ще има само за БНТ, Босфор ТВ и НовЪ, и за вестниците на КОЙ. Те са най-заслужили, не ли!?\nРейтинг: 758 16:31, 03 окт 16 Неутрално\nЗначи нямаш пари за 30 сек. клип в телевизия и няколко банера в по-популярен сайт, но си се засилил да ставаш държавен глава...\nАз тази логика не я разбирам.\nРейтинг: 1948 16:40, 03 окт 16 Весело\n[quote#3:"oporna_to4ka"]Аз съм Пешо от 6-тия етаж и искам да питам ЦИК - Пак ли ще се блъскаме в изборния ден цяла нощ с чували бюлетини ??[/quote]\nТочко, защо питаш ЦИК питай Цв.Цв.\n16:44, 03 окт 16\nРейтинг: 730 17:08, 03 окт 16 Неутрално\nДо коментар [#2] от "Comrade Clinton":\nТва е защото не им стиска да разследват както трябва помияри от сорта на Борислав Цеков и измислените му сайтове.\nРейтинг: 426 17:14, 03 окт 16 Неутрално\nНикой не пречи на кандидатите да сключат договор за реклама с регионална или измислена медия, просто не бива да се плаща с държавните пари, нали правилно разбирам? Нищо против сайтовете и медиите, регионалните са адски полезни и нужни, ама айде стига сме ги хранили.\nП.С. Против съм и 40-те хиляди донякъде, но пък малкият кандидат трябва да има някакъв вариант, ако искаме да сме демокрация. Друг е въпросът това ли е най-удачната форма.\nРейтинг: 3476 17:20, 03 окт 16 Неутрално\nПу, жалко! Значи само във фейсбук ще се плаща за реклама и анти реклама!\nРейтинг: 2514 17:29, 03 окт 16 Неутрално\nАко в провинцията бяхте направили някой национален всекидневни, както казва Боко сега “щяхте да се видит в пари”!\nРейтинг: 8397 17:44, 03 окт 16 Весело\n[quote#15:"2.50"]Ако в провинцията бяхте направили някой национален всекидневни, [/quote]\nОще малко и министерство на нещо да се направи в провинцията...'псурт!\nРейтинг: 2514 17:45, 03 окт 16 Весело\n[quote#16:"karabastun"]Още малко и министерство на нещо да се направи в провинцията...'псурт![/quote]\n‘щo - Дянков почти беше закарАл митничарите в Русе?!\nРейтинг: 240 18:16, 03 окт 16 Неутрално\nС пари всеки може, дайте им по 10000 и да видим колко ще се регистрират. А най-хубаво кандидатите да плащат...щом толкоз им е мило за народа.\nРейтинг: 4192 18:19, 03 окт 16 Неутрално\nЗащо не виждам между протестиращите медиите на Пеевски?\nРейтинг: 2093 18:42, 03 окт 16 Весело\n'На предишния референдум инициативни комитети, в част от които имаше свързани лица, насочиха пакетите си към определени сайтове."\nхъхъхъ... а къде е Ивилина Алексиева в момента, казвате?\n"Пет инициативни комитета и партии, които като страна по изборния референдум получат медийни пакети от държавата на стойност 40 000 лева, са насочили средствата към сайт, свързан с Института за модерна политика на Борислав Цеков, в чиято управа участваше настоящият шеф на ЦИК Ивилина Алексиева."\nРейтинг: 2093 18:57, 03 окт 16 Весело\n[quote#13:"TrakerBG"]но пък малкият кандидат трябва да има някакъв вариант[/quote]\nах, горкият малък кандидат застъпник, и тва ако не е тормоз над дребния семеен бизнес хахаха... впрочем, Герб не правиха ли промени в ИК наскоро, как ли са пропуснали\n"29 септември 2016\nРегистрираните застъпници за референдума са 11 партии, 3 коалиции и 23 инициативни комитета. Ако всеки от тях поиска полагащият му се от държавата медиен пакет, това означава, че бюджетът трябва да отдели 1 480 000 лв."\nРейтинг: 688 19:49, 03 окт 16 Неутрално\nКъде са дебатите? Нали вече всички кандидати за президент са ясни, къде са дебатите за идеи, решения на проблеми, външна политика, вътрешна политика..? Кви ги говоря, тука е БГ, кандидата се избира на лична основа, кои има по симпатична прическа, кои говори наи негативно за другите и т.н. въпросите задавани от журналистите с цел да информират хората за компетентноста на кандидата са от сортна на - ще търсите ли подкрепа от ДПС, иванчо каза нещо лоши за драганчо, има ли конфликт м/у тях, вие слога на дявола ли сте и т.н. и това е информацията според която хората трябва да направят избор дали да подкрепят кандидата за президент или не. Чудя се защо ли България е в това положение... няма обеснение.\nРейтинг: 4147 20:00, 03 окт 16 Любопитно\nИначе казано - тези пари ще отидат в "правилните медии" ,които са собственост на "правилните хора"\nРейтинг: 3476 20:34, 03 окт 16 Неутрално\nИмам подвъпрос:какво ще стане с предвидените за това средства? Бистришките тигри ли ще бъдат транспортирани от Бистрица до Драгалевци с правителствен самолет? Или в Криво горно нанадолнище с 3 жители ще бъде построна нова спортна зала за 300000000 зрители?\nРейтинг: 3476 21:17, 03 окт 16 Неутрално\nХайде да видим:медийни пакети за 40К лева за реклама. Дето от 10 10 цъкат дистанционното и превключват, когато дойде реклама. Та:тези 40К бюджетни ли са? И се дават за това, да досаждат на целокупния бг народ и той, като ги види, превключва на друг канал? Но има удоволствието да плаща това, което му досажда. Демокрация, Санчо! Само тези с носталгията на ком.времена да си мълчат! Тогава за такива приказки те пращаха в Белене и за да отидеш в Гърция не се качваше просто на колата, а минаваше през -циг унизителни процедури и попълваше тонове хартия кой си, имаш ли роднини на запад и защо са там! И главните действащи лица бяха днешните евроатлантици. А на по-младите тате и мама.\nРейтинг: 1435 21:31, 03 окт 16 Неутрално\nПри наличие на общи и почти безотчетни пари,мераклиите да ги усвоят са обидно малко.Аз,като домоуправител,се чувствам прецакан,че не съм направил инициативен комитет на входа,да агитираме за нещо.\nРейтинг: 668 22:09, 03 окт 16 Неутрално\nРешението е глупаво, защото представлява абдикация от упражняване на контрол. Проблемът не е, че пари се дават на местни медии, а че не се вземат мерки тези пари да бъдат изхарчени по предназначение, вместо просто да потънат в нечий джоб.\nКъде са виновните за последния референдум? Присъда да е издадена? Ако не е, на какво основание ЦИК говори за престъпление?\nРейтинг: 688 22:34, 03 окт 16 Неутрално\nТрябваше да се спрат тези далавери.. Миналите избори колко пари измукаха гадовете.\nРейтинг: 705 22:38, 03 окт 16 Весело\nПо вероятно ще си блъскаш главата в стената..\nРейтинг: 705 22:41, 03 окт 16 Весело\nНе, след изборите ще има нужда от забранения препарат ДДТ, за третиране на тролетариата.\nРейтинг: 705 22:43, 03 окт 16 Неутрално\nзабравяш Бг он ер, БИТ, Блумберг-Бг\nРейтинг: 3476 22:49, 03 окт 16 Неутрално\nТролетариатът трябва да бъде криминализиран. Това е далеч по-гадно и опасно от купуването и продаването на гласове. Това е целенасочено унищожаване на хора в нужда. И тежко данъчно престъпление. Средства, които отиват като разход в перото ПР и не се облагат с данъци, се ползват по престъпен начин. Говоря го отдавна, ама Султанка си пее и керванът си върви, върви, върви...\nРейтинг: 426 22:49, 03 окт 16 Неутрално\nЗа какъв застъпник говориш... Аз говоря за кандидат-президент тип "Йоло Денев", който, колкото и да ти е странно, има същото право да се кандидатира, както аз, ти, кака ти Цецка или батко ти Кемтрейлсов. Само дето няма кинти за реклама, за разлика от дебело спонсорираните големи партии. Пък да подходиш с краудфъндинг по нашите ширини е леко невъзможно към момента.\nРейтинг: 1049 23:00, 03 окт 16 Неутрално\nПрав си, ТИМ-аджиите съм ги пропуснал.\nРейтинг: 2093 23:12, 03 окт 16 Весело\n[quote#33:"TrakerBG"]За какъв застъпник говориш... [/quote]\nв статията си пише горе-долу за какво иде реч, отделно припомних и конкретния повод... а към разни Пищови, Васки, Борисав Цековци, Николай Цоневци и пр. паразитна сган "имаща правото" да претендира да им плащам за да ме "агитират" некакси нема как да проявя съчувствие\nа [quote#33:"TrakerBG"]кандидат-президент тип "Йоло Денев"[/quote] е нонсенс, нема такова животно... за друго са кандидати тоя тип персонажи\nРейтинг: 2093 23:35, 03 окт 16 Весело\n[quote#33:"TrakerBG"]Пък да подходиш с краудфъндинг по нашите ширини е леко невъзможно към момента. [/quote]\nта затова - дай да плеснем задължителен краудфъндинг нали... няма не искам, няма недей, кой друг да плаща мюретата ако не данъкоплатците\nРейтинг: 426 08:51, 04 окт 16 Неутрално\nА според мен трябва да има подкрепа, щото днес ще издигнем идиот, утре ще е някой нормален, ако е останал. И демокрацията казва - равни шансове. Само че не в този вариант - "ей ти парите, оправяй се, само дай фактурата". ЦИК да пусне един търг, 33/33/33%, да се явят 200 сайта, 20 вестника и 10 тв/радиа, да си дадат офертите пред ЦИК и така да се сглобят някви пакети на смислени цени.\nРейтинг: 2093 11:47, 04 окт 16 Весело\n[quote#37:"TrakerBG"]днес ще издигнем идиот[/quote]\nше ме извиняваш, ма който си ги е издигнал идиотите да си им бере гайлето и да не търси нищо от мен драхти демокрацията, 27 години идиот след идиота и накрая пак до "дайте да дадем" опряхме... ай сиктир и равните им шансове на идиотите... президентството да не е социално заведение бе


През януари аудиторията в активна възраст отново предпочете NOVA, което пряко се отрази на отчетените резултати от независимата международна пийпълметрична агенция Nielsen Admosphere Bulgaria\nСофия, България 04 Февр. 2020, 10:44 2556 прочита 0 коментара Автор: БЛИЦ\nВ началото на годината, преди старта на активния пролетен телевизионен сезон, NOVA продължава да предизвиква зрителския интерес с подчертан превес в съдържанието на оригинални български продукции.\nПрез януари аудиторията в активна възраст отново предпочете NOVA, което пряко се отрази на отчетените резултати от независимата международна пийпълметрична агенция Nielsen Admosphere Bulgaria.\nДанните сочат, че среднодневно близо 22% от тези зрители имат изявено предпочитание към NOVA през месеца. Още повече – почти 24% избират канала в праймтайм, докато втората по гледаемост телевизия в най-гледаното време успява да привлече средно 20% от зрителите на възраст 18-49 години.\nДанните на пийпълметричната агенция сочат още, че праймтайм предаванията на NOVA заемат първите четири позиции сред най-гледаните периодични продукции през този месец. Традиционен е интересът на аудиторията към „Черешката на тортата“.\nПродукцията, с участието на шеф Иван Манчев, е поставена от зрителите на първо място в класацията. Кулинарната надпревара е безспорно предпочетена от над 30% от зрителите в активна възраст (18-49 г.) – с 24% повече от предпочелите bTV по това време.\nТекущият сезон досега показва, че „Черешката на тортата“ има потенциал да бъде най-гледан за последните 8 премиерни сезона. Отново под вещия надзор на популярния шеф Манчев, „Кошмари в кухнята“ е с 28,8% аудиторен дял, с подчертано предимство от 52% спрямо bTV в същия часови пояс.


Имбилити :: Информационни системи :: Управление на ефективността :: QPR ScoreCard\nQPR Metrics − интелигентна платформа за измерване и повишаване на ефективността на дейностите\nОриентиран към бизнес потребителя, QPR Metrics е лесен за използване и бърз за овладяване софтуерен инструмент. Вертикалният подход на работа с него ускорява внедряването на Вашата система за управление на ефективността, а функционирането в Web среда гарантира, че изпълнението на проекта за стратегическо управление на Вашата организация ще бъде всеобхватно, непосредствено и удобно.\nС помощта на мрежовото решение QPR Portal, QPR Metrics Ви дава бърз и лесен начин за популяризиране на стратегията, а също така и на свързани с нея персонални цели за всеки служител още от началото на процеса по внедряване. За да Ви подпомогне в оптимизирането на информацията, QPR Metrics позволява прикрепването на различни документи, презентации, таблици, Интернет страници и други обекти с данни към всеки елемент от системата за управление на ефективността.\nГрафичният изглед на системата от показатели предлага опростен, но изчерпателен преглед на ефективността на организацията чрез използването на "светофари", измерителни скали или всякакъв друг индикатор по Ваш избор във всеки един от елементите. В допълнение, символи за предупреждение Ви известяват при отклонение от поставените цели на по-ниските нива от йерархията на елементите.\nВсеки един екран на QPR Metrics дава възможност на потребителите да детайлизират информацията във вертикална посока и да преглеждат актуални индикатори за ефективност, времеви диаграми и таблици. Могат да бъдат прикрепяни коментари с цел обсъждане и изясняване на причините за евентуални отклонения и да бъдат задействани планове за действие, които да доведат до желаното подобрение.\nЦялостният и актуализиран преглед на състоянието на организацията, който е поднесен по интуитивен и лесен за разбиране начин, ще Ви помогне да реагирате по-бързо на проблемите, отделяйки внимание на тези дейности, които най-много се нуждаят от това.\nQPR Metrics интегрира информация от множество източници в динамични и винаги актуални отчети и диаграми.\nЗа допълнително подпомагане на установяването на проблеми, QPR Metrics предлага мощна функционалност за известяване чрез алармени съобщения. Съобщенията могат да бъдат изпращани на различни служители според различни критерии. Съдържанието им позволява на отговорниците директен достъп до източника на известието, където те могат да детайлизират данните, открият причината за възникването на проблема и вземат информирани решения за неговото отстраняване.\nИзмерването и анализът на ефективността са удобен инструмент за идентифициране на проблемите. Тяхното решение обаче изисква инициативи, в които често е ангажиран екип от служители. QPR Metrics предлага разширени възможности за планиране, като плановете за действие могат да бъдат прикрепвани на всяко едно ниво от йерархията на системата за управление на ефективността и лесно разпространявани до всеки един служител. Възможността за използване на електронни брошури превръща QPR Metrics в основната медия за периодично създаване и разпространение на обобщени данни за ефективността на дейностите и разнообразна допълнителна информация.\nС цел да гарантира постоянната актуалност на информацията, QPR Metrics предлага интеграция и импортиране на данни от съществуващите системи в организацията − ERP, CRM, SQL и OLAP бази данни, електронни таблици и т.н., а платформата за допълнителни разработки чрез API позволява почти неограничено разширяване на възможностите за интеграция. Потребителите имат възможност да въвеждат данни и ръчно през своя Web браузър, което дава допълнителна гъвкавост при работата със системата.\nQPR Metrics функционира във Вашата интранет среда и лесно се мащабира от индивидуален инструмент до корпоративна информационна система чрез своята разпределена многопотребителска архитектура. Инициативите за управление на ефективността могат да обхванат цялата организация, многократно повишавайки по този начин вероятността за успех.\nПрочетете още за QPR Metrics на официалната страница на QPR Software >>\nот QPR ScoreCard:\nГрафичен изглед "Система от показатели"\nДърво на системата от показатели\nПодробности за конкретен показател\nАлтернативни графични изгледи\nИзглед "Какво ново"\nВие сте тук Управление на ефективността QPR Metrics


Полезен ли е джинджифилът за хранене при диабет? | Налазвай\nПолезен ли е джинджифилът за хранене при диабет?\nот Цветомира | 10 юни, 2019 | Факти за храната | 0 коментари\nВ един докладван случай на успешно справяне с диабет тип 2 с намеса в начина на живот, един 45-годишен човек поел отговорността за здравето си в свои ръце и се опитал да победи болестта си и да спре лекарствата като приема храни, за които се предполага, че лекуват диабет. Но колко силни са доказателствата например за джинджифила?\nДиабетът достига нива на пандемия и изисква безопасна, достъпна и ефективна терапия, така че какво ще кажете за потенциала на джинджифила за превенция и лечение? Е, в съд на Петри увеличаването на излагането на влиянието на джинджифила подобрява усвояването на кръвната захар на мускулните клетки почти толкова колкото популярното лекарство при диабет – метформин. А при плъховете джинджифилът може да действа дори още по-добре от метформина. Но намаляването на теглото и на нивата на кръвна захар, наблюдавани при гризачи, не са непременно валидни за хората. В това проучване комбинация от добавки води до загуба от 30% от телесното тегло на мишки за един месец, ами при хората? Никакви ползи, в сравнение с плацебо. Няма как да знаем дали едно нещо работи при хора, докато не се направи проучване.\nАко давате на хората бял хляб с рафинирано брашно с една чаша вода, ето какво се случва с нивата на кръвната им захар през следващите два чаша. Но ако им дадете малко неподсладен зелен чай с белия хляб вместо това, има по-малко увеличение на нивата на кръвната захар. Същото е и с чай с канела и чай с джинджифил, който се прави като се смеси една супена лъжица настърган пресен джинджифил в чаша гореща вода. Добре, но това са здрави, нормални хора. Какво ще кажете за ефекта на джинджифила при диабетици?\nТова беше първото проучване от този вид: диабетици, разделени на две групи, като едните приемат по една чаена лъжичка джинджифил на прах на ден за два месеца, скрит под формата на хапче, така че те да могат да го сравнят с идентично изглеждащо плацебо захарно хапче и се оказва, че добавянето на джинджифил намалява нивата на инсулин, което е хубаво нещо, както и намалява триглицеридите и LDL холестерола, но без значително въздействие върху нивата на кръвната захар. Вижте, сърдечните заболявания са водещата причина за смърт на диабетиците, така че 13% спад на лошия LDL холестерол ще бъде достатъчна причина, за да се разделите с жълтите стотинки, които ще ви струва добавянето на това количество джинджифил към храната ви, но щеше да бъде добре да видим и подобрение в контрола на кръвната захар. Налице е спад на нивата на инсулина, което предполага подобрена инсулинова чувствителност. И наистина се наблюдава значителен спад в инсулиновата резистентност, така че може би просто не са им давали достатъчно дълго време джинджифил, така че да подейства? Това е било за два месеца. Ами три месеца?\nДори още по-малко джинджифил, само 1,6 грама, по-малко от една чаена лъжичка на ден, но за 12 седмици и… може би джинджифилът може да понижи нивата на кръвна захар все пак и също и да намали възпалението, като намали нивата на C-реактивния протеин наполовина.\nКакво ще кажете да се върнем на само 8 седмици, но този път да използваме по-голяма доза джинджифил, три грама на ден или около една и половина чаена лъжица? И имаме значително понижаване на нивата на кръвна захар, измерени на гладно, както и дълготраен контрол на кръвната захар в групата с джинджифила, като по този начин се установява ефекта на джинджила при контрола на диабета. Вижте това: плацебо групата продължавала да се влошава; групата с джинджифила се подобрила.\nПо подобен начин едно невероятно рандомизирано двойно тайно проучване с плацебо контролна група сравнява една чаена лъжичка на ден за 12 седмици с една чаена лъжичка и половина. Всички били по-добре в групата с джинджифила; всички се влошили в групата без джинджифил. Всички значително по-различни, само заради една малка, евтина, безопасна, обикновена подправка без странични ефекти. Ако вземем всички проучвания заедно, ще установим, че те ясно показват, че джинджифилът може да понижи нивата на кръвната захар и да подобри дълготрайния контрол на кръвната захар и то при напълно поносима доза. Можете просто да си сложите една чаена лъжичка джинджифил на прах в една чаша с гореща вода и просто да я изпиете. Така че, като цяло „добавянето на малко подправки към живота на човек“ може да послужи за вкусен и разумен начин за поддържане на здраво тяло.


Какво става с форумът днес ?! :: BG-Mamma\nКакво става с форумът днес ?!\n7 май 2006, 18:09 ч.\nВече се ядосвам .\nЦел ден ме праща за зелен хайвер тази машина.\nНатискам си горе "нови отговори на мои публикации" и виждам ,че в дадена тама е писал някой след мен . Влизам в темата и ми няма такова нещо .....седи си моето мнение.....после давам рефреш и се появяват отговорите след моя\nТака цял ден за различни теми\nИ със ЛС-тата така стана . Отварям го чета го , след това затварям форума . Отварям го 2 часа по-късно 1 ново , гледам ми то е последното , което съм чела одеве\n# 1 8 май 2006, 11:09 ч.\nХммм, аз нямам този проблем.\nПак ще пробвам, ама май нищо няма.\n# 2 8 май 2006, 13:16 ч.\nВ момента ми прави номер с едно ЛС, което изтрих одеве\nВ моя телевозор ли е повредата? В други сайтове не ми дава така\nА за това ЛС ми дава ,че имам ново при всяко отваряне за сайта . Отваря ми обаче нова старница (за ЛС) и няма ново ....., аз нали го изтрих още одеве\nПробвах да набера старница и да не я вадя от предпочитани е пак същото ...\n# 3 8 май 2006, 13:27 ч.\nизчисти си кеша на браузъра и пробвай пак. кога се е появило като проблем? (не сме правили размествания които да доведат до подобни главоболия последните 2 месеца)\nЦитат на: T3-M4 в пн, 08 май 2006, 13:27\nизчисти си кеша на браузъра и пробвай пак.\n# 5 8 май 2006, 14:02 ч.\nв интернет експлорер:\ntools>options и в General (там си по подразбиране) по средата има секция "temporary internet files" - изтрий файловете. затвори браузъра и го пусни наново.\nот кога се е появил проблема?\n# 6 8 май 2006, 14:08 ч.\nТова с едно ново съобщение и на мен 4есто ми се слу4ва,стои си постоянно та,а ново няма\n# 7 8 май 2006, 19:05 ч.\nЦитат на: T3-M4 в пн, 08 май 2006, 14:02\nНаправих го това с чистенето.


А. Х. Т. - ПАДАМ И СТАВАМ НА СЕБЕ СИ ВЯРНА ОСТАВАМ :: ОБРЪЩЕНИЕ В РИМА ОТ ДУША РАНИМА\n28.01.2017 12:02 - ОБРЪЩЕНИЕ В РИМА ОТ ДУША РАНИМА\nПрочетен: 868 Коментари: 2\tГласове:\nи бих добавила-хакерство!\nЩо пък не ,не го прави само той,\nпък го и толерират.Плаща ли си кво,но ясно е ветото.\nМоже ли да знам дали са верни данните,но и да са верни донякъде супер правата които има "чудовището" и още такива по малки "чудовища" в блогабеге на какво се дължат,на същото на каквото се дължати правата на Делвата Раи- wonder?! Тогава за какво лично творчество говорим,за каква поезия и другите там категории в блогбеге?\nНе е нужно да си пенсионер,пенсионерка,че да станеш за резил,така май стана!\nНали сме хора,нали сме човеци\nзащо се криете бе, зевзеци,\nчудовища разни,никове непонятни,\nЩо ли Ви пречи и дъщеря ми,\nи тази година бере душа, лани\nпак от онези, които сноват,\nот нета дори и пакостят.\nКомшии злобни, като змии отровни\nвият се около мене и нея,\nне искат, не дават да свиря, да пея,\nпесен от уста ни да не излиза,\nпоредната змия от дома се изниза!\nА вие с дебелите вратове,\nпари що от мен търсите бе?!\nЧалгата наша живее и диша,\nза България с болка, но кой ме чува,\nнародът зомбиран спи, бълнува!\nслънцето плаче, плаче детето-\nрожба българска, чедо подхвърляно\nот наши и чужди на бунище хвърляно!\nКорупция и днес България затрива,\nкакво значи тук една секира?!\nБолка,огорчение,народ без просветление!\nХакери са успели да пуснат Cortana под Android\nAndroid за момента е платформа, която няма свой специален виртуален асистент, ако не броим гласовото търсене от Google. Изглежда обаче, че Cortana вече не е изцяло предимство за потребителите на Windows Phone, тъй като сръчни италиански хакери са успели да прехвърлят приложението да работи под Android. Засега асистентът работи само ако имате връзка с интернет и говори само на италиански, но пък авторите на проекта имат чувство за хумор и са избрали името Portana за работата на асистента под Android.\nНуждата от интернет връзка се налага от това, че приложението продължава да използва услугите на Microsoft, за да работи. От OrangeSec, както се нарича групата от хакери, споделят, че това е по-скоро концептуална работа и едва ли някога приложението им ще работи напълно под Android. Вече стана ясно, че Microsoft се кани да пусне официална версия на Cortana за iOS и Android, така че от подобни експерименти няма особена полза.\nНадявам се тук всеки да открие по нещо, с уговорката, че всичко тук е..... "нищо". :)))) Автор: cortana\tКатегория: Технологии\nПрочетен: 107958\tПостинги: 74\tКоментари: 257\nПОПИТАЙТЕ МЕ КОЛКО ВРЕМЕ МИ КОСТВАШЕ ДА ПУСНА ТОЗИ СИ ПОСТ, ДА РЕДАКТИРАМ?!\nче и тук.... ..рви?!\nТуй в червеното по горе не е мое,МАНИПУЛАТОРИ!\n- See more at: http://www.novinite.bg/articles/91830/Hakeri-sa-uspeli-da-pusnat-Cortana-pod-Android#sthash.nj7uAKYD.dpuf\nТагове: sekirata spodeleno v rima bolka ogorchenie narod bez prosvetlenie,\nОМИТАЙ СЕ 16-ТА ОВЕХТЯЛА ИДВА 17-ТА ХАЛА!\n1. zax - Cortana я има и в специална версия за ...\nCortana я има и в специална версия за блог.бг. Малко е бъгава от към речеви умения но да дава съвети като Майкрософтския си вариант.\nКато за чатбот се представя задоволително.\n2. sekirata - Щом от управата на сайта ми се отговаря,че коментари имам право да трия,\nкато съм обиждана и толкоз,но постовете мои се следят и забраняват,въпреки ,че нямам мръсни колажи и вулгаризми, псувни като пускани такива от хората на управата на сайта! ПАК ВРЪЗКИ!


Разгръщащо се мащабно в Port Hercules, Monaco Yacht Show е най-значимото събитие в света за любителите на големите вълни и безмерните хоризонти. Първото яхтено изложение се състои през 1991 г. и днес е под патронажа на Албер II, принц на Монако. Тази година екип на PREMIUM Lifestyle получи акредитация да присъства и отрази новостите, представени по време на събитието. Атмосферата на изложението е ведра, слънчева и искряща като\nшампанско. Посетителите са вдъхновени и сякаш трудностите и изпитанията от последната година и половина са останали някъде далеч, отвъд необятните морета, които красивите яхти очакват с нетърпение да покорят. Вниманието ми привличат първо т.нар. суперяхти с дължина между 22 и 102 метра.Буквално забравям да дишам при вида на 108-метровата Benetti IJE Yacht, която е истинска кралица на океана.\nИталианската красавица с 4 палуби,\n11 каюти, които комфортно могат да настанят 22-ма гости и екипаж от 28 души, разпределени в 15 кабини, е идеално място както за почивка, така и за бурни веселия. Максималната скорост от 21 възела и 365 000-литровият двигател обещават бързо и изключително комфортно придвижване срещу „скромните“ 175 000 000 евро. Интериорът на яхтата е лежерен, с дъх на почивка, плаж и морски бриз. Красавицата разполага с фитнес с открита тераса, басейн, ресторант на открито, лаундж, бар, киносалон, нощен клуб и асансьори. Riva 110' Dolcevita е друга атрактивна яхта, която не може да остане незабелязана.\n„Чудо на мореплаването“,\nкакто я наричат, дълга 33 метра и произведение на Ferretti Group, яхтата наистина ще ви убеди колко сладък и лесен може да бъде животът. Огледалният таван създава усещането, че морето ви обгръща отвсякъде, докато наблюдавате горящия залез от палубата или излегнали се удобно на някой от диваните в обширния хол. Цената на това морско бижу е по запитване. Ако покупката на такава придобивка не е по вкуса ви, личният ми фаворит с опция за чартър е малката, но изключително стилна Lady M на Sunseeker. С цена на чартъра между 150 и 200 000 евро на седмица стилната госпожица с дължина 40 метра, място за 10 гости и 8 души екипаж и развиваща скорост от 17 възела няма да ви разочарова. От Миконос до Южна Франция, яхтата е подходяща и за семейства, любители на водните спортове.\nОсобено вълнение сред младите и авантюристично настроени посетители на изложението предизвиква изключително бързата и авангардна Fjord 40.\nс изчистени линии, прави ъгли и излъчваща изключително самочувствие и сила ще ви отведе където въображението ви пожелае и ще задмине за секунди много от далеч по-силните си събратя. Fjord има силен характер и не се плаши от големи вълни – въпреки динамичността си яхтата е стабилна и ще ви достави истинско удоволствие както при тихо, така и при бурно време.\nАко вече сте се спрели на яхта и искате да изберете най- подходящите аксесоари за нея, щандът на Sabrina Monte Carlo не разочарова. От мебели, през аксесоари за хранене и тематична литература, магазинът ще ви подтикне да направите от морското си бижу истински остров на спокойствието и вдъхновението. Ако случайно разглеждането на многобройните яхти ви дойде в повече, изложението предлага щандове и на компании за частни самолети и ретро автомобили. След ползотворно прекаран ден е време за вечеря в някой от уютните ресторанти на Монако. Спираме се на Cipriani, където от всяка маса се чува оживена дискусия за новостите и възможностите, представени на събитието.\nЯхтеното изложение е истински празник за Монако и доказателство за факта, че индустрията в момента е в период на ренесанс. 440 изложители, 101 суперяхти, половината от които модели от 2020 и 2021 г. на обща стойност 3,6 милиарда евро бяха събрани в лазурните води на Ривиерата. 19 000 посетители имаха възможност да посетят четиридневното събитие, което вдъхновява с мисли за свобода, покоряване на непознати територии, приключения, съчетани с комфорт и, разбира се, много красота и лукс. На фона на магичното събитие в главата ми звучат думите на знаменития американски писател Уилям Фокнър: „Не можеш да плуваш към нови хоризонти, преди да придобиеш куража да спреш да гледаш към брега“.


4497 нови случая на COVID-19 са потвърдени у нас през последното денонощие | Плевен Нюз\nПлевен нюз/България/4497 нови случая на COVID-19 са потвърдени у нас през последното денонощие\n4 497 са новодиагностицираните с COVID-19 лица у нас през последните 24 часа. 2 041 от тях са установени с PCR тестове, 2 456 – с бързи антигенни. Направените през изминалото денонощие тестове са 19 424. От тях 9 033 са PCR, а 10 391 – антигенни. Това сочат данните в Националната информационна система.\nС доказана коронавирусна инфекция в лечебни заведения за болнична помощ се намират 9 679 пациенти. 752-ма от тях са настанени в интензивни структури. У нас към момента са поставени общо 445 547 дози от ваксините срещу COVID-19, 9 006 от които – през изминалите 24 часа.


Начало Ножици и ТримериMasterTrimmersMT Professional\nПредназначен за големите производители, Master Trimmer Professional е един от най-бързите автоматизирани тримери на пазара. Той е снабден със самозатварящи се входни и изходни отвори на товарния контейнер, както и с горен дозатор, които повишават безопасността и скоростта на работа. Контролерът на скоростта позволява да настройвате оборотите на четирите остриета, с което се постига необходимото качествено подкастряне за оптимално време. Мощността на двигателя осигурява дълготрайна и ефективна работа на машината.\nMT Professional може лесно да се превърне в MT Standard, като просто се добави решетка, без нужда от инструменти.\nконтролер на скоростта на въртене на остриетата\nдозатор с автоматизиран капак за по-голяма безопасност и бързина на работа\nкапак за бърз достъп за предотвратяване на запушвания\nпрозрачна изходяща тръба за обработения цвят\nчетири калибрирани и остри ножа от закалена стомана\nрегулиране на височината на остриетата за по-прецизно подкастряне\nздравa и калибриранa решеткa за прецизно подкастряне\nпроизведен от 100% неръждаема стомана\nрегилируеми анти-вибрационни гумени подложки\nторба за събиране на подрязаните листа\nможе да обработва до 12кг/ч мокър цвят\n50 x 50 x 140 см\nДо Варна на цена от 16.13лв.Извън Варна на цена от 16.13лв.\nКак да използвате MT Professional:\nMT Professional е предназначен за премахване на излишните листа и клонки на растения и билки, които трябва да бъдат подготовени за екстракция на етерични масла или за сушене на цветовете.\nОтделете цветните пъпки от събраните клони. Напълнете горния дозатор с цветове, без да ги трупате или бутате вътре. Отворете входния отвор, за да оставите пъпките да паднат върху решетката в горния контейнер. Цветовете ще започнат да се движат по решетката. Използвайте регулатора на скоростта, за да контролирате движението на цвета. Уверете се, че всички пъпки се търкалят и установяват контакт с мрежата. Намалете скоростта, ако забележите, че цветовете не влизат в контакт с решетката или увеличете скоростта, ако забележите, че не се движат. След като се постигне желаното подкастряне (след около 45 секунди), отворете изходния отвор, за да съберете обработения цвят. От време на време почиствайте машината и изпразвайте торбата с подрязаните листа.\nБезопасен, бърз и чист начин за подкастряне на вашите растения.\nИзработен от неръждаема стомана без никакъв вид боя, за да се избегне замърсяване на цветовете / билките.\nНеръждаемата стомана се характеризира като хигиеничен, чист и издръжлив материал. Освен това предотвратява окисляването.\nНай-автоматизираният тример на пазара.\nСамозатварящите се входни и изходни отвори на товарния контейнер, които осигуряват ненадмината скорост на работа.\nОборудван с мощен двигател и 4 остри и калибрирани остриета от закалена стомана за трайно и прецизно рязане.\nБлокът се държи от 4 крака, които дават стабилност, която никой друг тример не предлага.\nПрозрачна изходяща тръба за обработения цвят.\n2 тримера в 1:\nПревърнете вашия MT Professional в MT Standard, просто като смените решетката и добавите 2 крила. Без нужда от инструменти. В зависимост от типа растение и начина на отглеждане можете да изберете дали да работите с MT Professional или MT Standard.\nтегло на продукта: 30кг\nразмери на продукта: 50 x 50 x 130см\nразмери на опаковката: 54 x 64 x 62см\nвъзможност за обработване на мокър цвят до: 12кг/ч\nработна площ: 45см\nконтролер за скоростта на остриетата: да\nвъзможност за регулиране височината на остриетата: да\nдвигател с въздушно охлаждане: да\nпрозорец за бърз достъп към горния контейнер: да\nзащитна система: да\nвъздушно засмукване: да\nТехническо упътване: тук*\nНосете ръкавици* и защитни очила през цялото време!\nНикога не поставяйте пръстите или други части на тялото върху решетката!\nНикога не използвайте и не поставяйте метални предмети / ножици върху в решетката!\nНикога не упражнявайте натиск върху решетката!\nMasterProducts не поема отговорност и не носи отговорност, нито пряко, нито косвено, за каквито и да е щети или вреди, причинени в резултат на неправилно използване на техните продукти!\n*Препоръчваме да използвате стегнати латексови ръкавици, тъй като по-свободните могат да попаднат в отворите на решетката и да се стигне до нежелан инцидент!


Луди по цветовете с новия брой на Coiffure Beauty - Fashion.bg\nПрез октомври настъпва промяна – наречете го смяна на сезоните, различно влияние на слънцето или луната. И в новия брой на Coiffure Beauty ще ви разкажат за една промяна – по-точно ще ви разкажат за новите цветове, които ще владеят този есенно-зимен сезон. Марги Любомирова е вещ консултант по въпроса. Като член нa българската секция на Haute Coiffure Francaise и част от екипа на известната в коафьорските среди Летисия Генау, тя разказва подробно за опушените тонове, хитовото бежоворусо, цвят френско кафе и студеночервено, но с една нотка топлина. Oт нея ще научите, че бретоните ще са новият хит в подстригванията. Какво още ще е модерно, може да прочетете в подробния материал в новия брой на Coiffure Beauty.\nНа страниците на списанието ви разказват за важните събития, като форума за френска висша мода в прическите на организацията Haute Coiffure Francaise и световното представяне на нейната нова колекция Rupture. Сдружението Intercoiffure Mondial също направи сензационно представяне в двата дни – шоуто Super Saturday и гала вечерта Night of the Stars. По време на събитието бяха наградени Йордан Василев и Валентин Цветков съответно с титлата Офицер и Личност на годината. Повече за двeте големи събития от Париж може да прочетете на страниците на новия брой.\nОсвен за хитовете в прическите ще поговорят и за хитовете в грима – новата техника на скулптиране, която включва контуриране и хайлайтинг. Повече за нея разказва Десислава Станчева.\nВ центъра на вниманието попадат и новите тенденции в цветовете за маникюр и педикюр. В броя ще откриете богата колекция от дизайни на маникюр, както и уроци стъпка по стъпка от водещи мастъри в България.\nПродължавате с необходимата подготовка на кожата за новия по-хладен сезон и нейната адаптация и подхранване с необходимия „допинг” от витамини и ценни хранителни вещества, които ще възстановят и подобрят нейното състояние и вид. Подробно може да прочетете за новата терапия Meso-Vit на Ericson Laboratoire и терапията с растителни стволови клетки и витамин С на ANESI.\nВ раздела за здравето обръщат сериозно внимание на травмите, които може да получите, ако практикувате професията на фризьора. Елена Крайнева – специалист по „Медицинска рехабилитация и ерготерапия“, която се занимава основно с патология на гръбначния стълб, консултира как да избегнете най-честите травми в тази професия, като дискови хернии и изкривявания на гръбначния стълб. Тя съветва всички професионалисти, които се занимават с фризьорство, да обръщат по-сериозно внимание на профилактиката на гръбнака и да си дават повече почивки.\nКато завършек на пътуването в света на красотата ви отправят на разходка в града, който никога не спи – Ню Йорк.\nОтново е гарантирано, че Coiffure Beauty няма да ви остави да скучаете!\nПубликувано: 06.10.2016 / Видяно: 1614 пъти / Коментари (0)\nКлючови думи: Coiffure Beauty, коса, прически, кожа, грим, маникюр, педикюр, тенденции, цветове, гримьор, фризьор, тон, колекция, контуриране


Всемирното Православие - Държавност и Православие\nВселенският патриарх Вартоломей помоли Бойко Борисов за подкрепа за членство на Турция в Европейския съюз (Външна емисия)\nПубликувана на 30 Януари 2010\nИнформацията е предложена от Информационна Агенция "Фокус" и може да бъде прочетена ТУК.\nРАЗПЕТИ ПЕТЪК - ВЕЧЕ ПОЧИВЕН\nPазпети петък ще бъде 14-ият официален празник. Това реши парламентът с приети на първо четене промени в Кодекса на труда. Така този ден занапред ще бъде почивен.Никой от депутатите не възрази срещу лансираната от премиера Бойко Борисов поправка и тя бе приета с единодушие. Дори д-р Хасан Адемов от ДПС обясни от трибуната, че ...\nПРЕМИЕРЪТ СИ ПОЖЕЛА "БОГ ДА ПАЗИ БЪЛГАРИЯ" НА СТЕНАТА НА ПЛАЧА\n"Господ да пази България!". Това написа като желание премиерът Бойко Борисов, който посети Стената на плача в Стария град на Ерусалим. Според поверието, съдържанието на окачените в стената листчета се сбъдва. "Ако Господ пази страната ни, то ще пази и мен", отговори министър-председателят, запитан от журналисти дали е пожелал нещо лично и за себе си. Припомняме ви, премиерът е на двудневна официална визита в Израел, начело на българска правителствена делегация. По-рано днес той се срещна с Главата на Ерусалимската православна патриаршия патриарх Теофилос Трети. На него българският правителстве...\nФотогалерия: Борисов стана хаджия\nПремиерът Бойко Борисов се поклони на Божи гроб в Ерусалим и посети Стената на плача - най-святото място за последователите на юдаизма.\nRead more: dnevnik.bg България\nБургас взема парче от Христовия кръст\nПРЕМИЕРЪТ БОЙКО БОРИСОВ ПОЗДРАВИ ПАТРИАРХ МАКСИМ ПО СЛУЧАЙ 95-ИЯ МУ РОЖДЕН ДЕН


ЦИК: Бюлетините за референдума са по-малко от пликовете - България | Vesti.bg\n„Мисля, че най-точният критерий са подписите”, коментира Любен Дилов-син\n9 ноември 2016, 08:41\n„Цялата тази история малко наподобява тази за компютрите и компотите”, коментира пред NOVA говорителят на Централната избирателна комисия (ЦИК) Цветозар Томов.\n„Изобщо не става дума за махане на бюлетини”, подчерта той. „Това са предварителни резултати, ЦИК не е излязла със становище колко точно са гласувалите в референдума.”\n„Действителните и недействителните бюлетини нямат никакво значение, когато се определя броят на гласувалите в референдума. Всеки гражданин, който е участвал, трябва да бъде преброен, защото това е условието в закона”, посочи Томов. Той подчерта, че бюлетините без плик също са преброени и са под 500. Има намерени и 1500 пликове без бюлетини.\n„Данните от първото преброяване показват, че в протоколите за референдума подписите си са положили 3 485 775 души. Това е с около 2000 по-малко от намерените в кутиите пликове, но ние съобщаваме по-голямото число”, заяви Томов. Причината за разминаването са технически грешки в протоколите.\n„ЦИК не е взела никакво решение, тези грешки ще бъдат отстранени след второто преброяване”, каза Томов. „Комисията ще анализира внимателно всички грешки в протоколите, за да бъдем сигурни, че сме оценили прецизно колко хора са гласували”, изтъкна той.\n„Мисля, че най-точният критерий са подписите. Аз не мога да допусна, че някой ще гласува, ще му откраднат гласа, а пък той не се е подписал”, коментира в студиото на „Здравей, България” Любен Дилов-син от Движение „Гергьовден”. Преди изборите АБВ и „Гергьовден” се регистрираха като формация, която ще подкрепя референдума.\n„Пожеланието ми към политическата класа е да внимава много как ще обяви резултатите от този референдум и те да бъдат максимално почтени, защото в противен случай рискува бунтове по улиците”, заяви Любен Дилов-син.


2 в 1 професионален изправяне на коса керамични плочи led дисплей плоски желязо де кабельо planchas коса ютия маши, инструменти за полагане на поръчка | Нов - Kardjali.news\nЕтикетиплоско желязо, Инструменти За Полагане На, ютия плосък, Евтини плоски желязо, Висококачествени инструменти за полагане на, Китай железопътна плоски доставчици\nДоставка: когато правите поръчка, моля, изберете начин на доставка и на плащане на поръчката, включително доставка безплатно.Ние не гарантираме срокът за доставка на всички международни превози се дължи на разликите в митническата почистване пъти в отделните страни, които могат да повлияят колко бързо вашият продукт е тестван. Информация купувачи: Ако не получите вашия детайл на време, моля, посъветвайте се с нас да се удължи времето на доставка на стоката. Благодаря ви за вашето разбиране. Обратна връзка: Ако сте доволни от вашата сделка с нас, моля, оставете положителен отзив.Преди да излязат всяка отрицателна или неутрална обратна връзка, моля, дайте ни шанс да ви помогне при всякакви проблеми, които могат да възникнат. Негативна и неутрална обратна връзка да навреди на нашата мотивация в предоставянето на отлично обслужване на клиента и не помагат за решаване на проблема на сделката. Плащане • кутия-да се вземат. • При закупуване на Kardjali.news, плащанията са защитени депозит. Следите поръчката си във всеки един етап на доставка онлайн и се чувстват сигурни, че плащате само за да бъде освободен от доставчика след потвърждение за получаване на вашата поръчка. С набирателни, данните за кредитната карта са, никога не са били изложени. Поддръжка на клиента: 1.Ако имате някакви въпроси, моля, свържете се с нас чрез имейл, trademanager или на нашите услуги на клиентите на електронната поща. Моля посъветвайте ме какво електронна поща, ще намерят отговор на нашите офицери от услуги на клиента Понеделник. - Пт. 11:00 - 20:00 часа (с изключение на почивните и празнични дни) ? Можете да очаквате да получите отговор на вашето запитване в рамките на 24 часа. (С изключение на почивните и празнични дни) 2.Политика за обратна връзка ние ще оставим положителни отзиви за купувача, след като купувачът ще потвърди поръчка на Алиэкспресс. Ние високо ценим, че можете да свържете се с нас преди да тръгнете на отрицателна обратна връзка или неутрална обратна връзка .Ние ще ви предложим доволни от решението.


АЗ, КУРШУМЪТ - БГ ЛОВЕЦ\nНачало • Разкази • АЗ, КУРШУМЪТ\nС благодарност към Соня АНДОНОВА\nАз съм един куршум и нямам съвест. Ще се отнасяш към мен с уважение, защото веднага след като напусна цевта, ти губишконтрола над действията си. Веднага след като изляза, аз ще направя каквото исками ще подлежа само на законите на физиката.\nИ следващия път, когато ме видиш, аз ще си върша работата, ще внеса в живота ти цялата гама от емоции, вариращи от удоволствие, радост и забавление и завършващи с гняв, болка, тъга и съжаление.\nИзползвай ме мъдро и разумно, защото мога да угася пламъка на живота на един владетелтолкова лесно, колкото и да зарадвам момчето на десет, поразило на хартия целта «в десетката”.\nЗа моето зачеване беше необходим горещ огън, но сега вече не съм парче разтопен метал и в това се крие есенцията на моята сила. Когато бях хвърлен в горещото олово, ти вече знаеше, че е опасно да се подценява силата на метално парченце с размери на нокът, напъхано в една гилза.\nВнимавай, тъй като с раждането ми аз ще измина пътя от люлката до гроба за едно мигване на окото. Аз няма да имам никакво детство, никакво юношество или зряла възраст - само полет, измерен в наносекунда, преди да си намеря постоянен дом. Ти трябва да си както майката, така и бащата, учителят, свещеникът, защото ти, именно ти ще ме поведеш в моя кратък житейски път. Аз съм само неодушевен предметбез сърце или съвест. След като горещите газове в цевта дадат старт на моето раждане, те ще ударят за сбогом и камбаната на смъртта ми.\nАз няма да имам никакво детство, юношествоили зряла възраст. Мигновено раждане и миг на спокойствие за частица от секундата, носейки удоволствие или болка.\nОтговорността за моите действия почива на раменете ти. Ти си ме създал и напъхал в тесния сандък до моите братя – капсулата и барута, твоите верни слуги.\nАко не си ме отливал и снарядявал, значи си ме купил, така както Форест Гъмп си е купил кутия шоколадови бонбони. Но за разлика от кутиятабонбони, с мен можеш да получиш това, което виждаш.\nАз съм запечатаната бутилка с духа. И след като духът бъде освободен от бутилката, трябва да знаеш това, което той е способен да направи, така че е най-добре да избереш разумно трите сижелания.\nПридобиването на оръжия и боеприпаси е последователност от действия. Едва ли някой си купува оръжие, защото има подходящитебоеприпаси. За тази цел обикновено се закупува втора или трета цев. Но като правило хората купуват оръжия, инструменти за почистване, шкафове за съхранение или калъфи дълго преди да мислят върху това какъв тип боеприпаси ще използват. След като похарчат цяло състояние за всички тези съоръжения, те отиват до местния оръжеен магазин и купуват за стотинки най-евтиния патрон или такъв от военните излишъци.Но тогава, когато пропуснеш целта, „виновният” ще съм аз.\nКогато произведеш случаен изстрел, защото сизабравил да ме отстраниш от патронника, не се колебай да обвиниш мен.\nКогато пронизвам костите и мускулите, но не съм в състояние да извадя от строя целта, ти ме обвиняваш. Но когато поразиш целта, това е единствено заради уменията и майсторството ти, а аз съм забравен, използван и консумиран. Това е моят дял – неблагодарност и липса на уважение към мен, скромния куршум.\nТи плати за боеприпасите и аз станах твоя собственост, но ти не ме притежаваш - твоята душа е в ръцете ми. Аз ще те създам или ще тепречупя в краткия си живот.\nНай-малката грешка от твоя страна и аз тезлепоставям пред приятелите ти.\nНай-малката липса на внимание при боравене с оръжието и ще отнемеш невинен живот. Ще рикоширам от предното стъкло, катарамата на колана или козирката на шапката въпреки увереността ти, че ще пробия всякакви прегради,и в същото време лесно ще преодолея стената на апартамента, за да прекъсна живота на беззащитно дете.\nД-р Ман през целия си живот се опитваше да разбере защо невинаги се подчинявам на законите на външната балистика. Така и си отиде от този свят, без да е разгадал моята тайна. А ти продължаваш да пиеш алкохол и да пращаш куршуми във въздуха при всеки празничен повод - ето това, а не разбирането за физиката на полета ми може да промени живота ти завинаги.\nМожеш да прекарваш безкрайни часове в обсъждане на предимствата и недостатъците на моите скорост и производителност, но когато всичко е казано и направено, това престава да има значение. Истината е, че веднага след като изляза от цевта, ти вече не ме контролираш и аз също вече не отговарям за собствената си съдба.\nЗатова следващия път, когато видиш един скромен, неизстрелян куршум, не забравяй, че без мен оръжието е безполезно като шпорите на петела. И веднага след като вляза в патронника,мога да бъда толкова опасен, колкото пиян шофьор зад волана, шофиращ в оживен трафик.\nКогато силата ми бъде освободена, са възможни само два изхода - радост и удовлетворение или бедствие и ужас. И това ще се случи за едномигване на окото, защото не притежавам детство,юношество или зряла възраст.\nОтнасяй се към мен с уважение, защото аз съм само един куршум и нямам съвест.\nАвтор: Луиз Авербъг


За и против безкасовото плащане на сметки - Daewoo & Chevrolet Club Bulgaria\n#1 Непрочетено мнение от Ilyan » 03 дек 2008 01:20\nКолеги, как си плащате битовите сметки. Редите се на опашки или ползвате някои от безкасовите начини за плащане.\nПреди няколко месеца се редях на опашки за да си платя сметките за ток и вода (GSM-а ми го отдържат от заплатата). Обаче ми писна да се занимавам с пенсионери, които на улицата едвам кретат, а на опашка са като трактори. На всичкото отгоре, като ти дойде реда, от гишето те гледа някаква намръщена овца, все едно, че аз съм й виновен, че тя работи там.\nПроверих, как седят нещата с разплащателните сметки в банките. Откриваш си сметка, даваш данни, необходими за да ти платят сметките, вкарваш пари, и когато излезе някоя сметка, автоматично ти дърпат пари и плащат, ако има в наличност. Обаче има един голям минус - ако е станала грешка, и са ти взели повече пари, връщането на надвзетите пари си е истинско приключение. Молба от титуляра на сметка, как да ти върнат парите, кога и т.н. - грозна картинка. Понеже живея под наем, титуляра на сметките е различен от хазяите, единствената ми възможност, ако стане грешка е студена вода.\nНаправих си регистрация в E-PAY. При първоначална регистрация си потрбител I-во ниво, открива ти се микросметка с лимит от 50лв на седмица за зареждане и плащане. Посетих един от магазините на "Office 1" попълниха някакви електонни формуляри и станах потребител 3-то ниво без лимит за микросметката. Въведох си ИТН за "ЧЕЗ" и N на фактура за "Софийска вода". Сега всеки месец чакам да излезнат сметките за ток и вода, отивам в "Office 1", превеждам пари в микросметката (имат някаква такса за превод - за 85лв ми поискаха 99ст. за превод), сядам на компютъра, влизам си в профила в E-PAY си плащам сметките наведнъж.\nМинусите на този начин за плащане са: такса превод и посещение на клон на E-PAY, нужда от интернет.\nПлюсове - нищо не се плаща, докато ти не кажеш, ако имаш пари в микросметката можеш да платиш по всяко време на денонощието от компютър с интернет, не е необходимо да има постоянно пари в микросметката.\n#2 Непрочетено мнение от Vesko1 » 03 дек 2008 06:53\nFORMULA1 написа: Минусите на този начин за плащане са: такса превод и посещение на клон на E-PAY, нужда от интернет.\nНе дръж в тази сметка повече от 200-300лв щото си има начини да изчезнат тези пари....троянци и т.н.И най добре си плащай сметките от някоя интернет зала ,а не от домашния комп.\n#3 Непрочетено мнение от slowtraveler » 03 дек 2008 08:30\nПолзвам Е-пей от както е създадена услугата (първата банка, позволяваща такива действия бе ПИБ).\nПлащам няколко GSM-и (жена, деца...), ток, вода, парно, данъци (на няколко апартамента)...\nВързал съм дебитна карта, от която да бъде извършено плащане.\nТакса превод по принцип няма за тези битови сметки (май само за данъците имаше).\nОт време на време правя и външни плащания (например плащане за хостване и т.н.), където вече има такса превод, но тя е в порядъка на 1лв.\nЗа толкова години съм нямал проблем.\nНо както каза VESKO - добре е да си направиш отделна дебитна карта с нормална сума ( а не всички спестявания да са ти там), за да минимизираш потенциалния риск до поносима загуба.\nВъпреки, че доколкото знам все още не е имало пробив в БГ, на запад доста хора изпищяха...\n#4 Непрочетено мнение от Darlin` » 03 дек 2008 09:16\nОт 3 години и половина вече сметките си ги плащам през epay. Не съм имала никакви проблеми до сега.\nСамо веднъж един фишър (phishing) ми изтегли 1024 лв, за да си купи последен модел ГСМ . Е, не беше изтеглил всичко - беше ми оставил 18 лв. но аз си бях виновна, защото "доброволно" му дадох името и паролата, като се подведох по сайт-двойник. Но както казвам - аз съм си виновна, защото не бях направила никаква защита. Но добрата новина е, че epay са се усъмнили в превода и го усетиха супер бързо и се свързаха с мен за потвърждение на тази транзакция, и след като се разбрахме, че всъщност не съм я направила аз, спряха изтичането, пратката и целия процес, и ми върнаха парите на момента. Сега вече имам защити. Така че за мен те спечелиха доверието ми. И се възползвам от всяка една тяхна услуга, от която имам нужда.\n#5 Непрочетено мнение от vassy » 03 дек 2008 09:20\nСъщо ползвам epay и easypay. Без да звучи като реклама, ползвам същата банка с 3 дебитни карти задължително Visa в лв. долари и евро. Имам и нормални сметки. В картите никога няма повече от няколко лв. или съответната валута, освен секунди преди плащане на нещо. Зареждането им е много лесно и бързо, тъй като ползвам и електронно банкиране. В още две банки също. Ползам по някога paypal и moneybookers, когото не е възможно плащане с карта. Понеже ползвам много VOIP телефония, както за входящи, така и за изходящи, при някои доставчици картата се вързва за определен акаунт и не е възможно да заредиш със същата на друг. Тогава идват paypal и moneybookers на помощ. Всъщност валутните карти освен за телефония ги полвам за домейни и хостинги на не БГ доставчици. Ползвам всички тези възможни начини за разплащане за какво ли не още. Идеята е да ти е удобно и да не си губиш времето. Вчера например бях забравил да си платя интернета (на промоция съм 10 лв. първите 4 месеца). Макар, че доставчика ми не е върха, не ми спира тотално интернета, а го ограничава и ми дава достъп до ипей. Влизам, плащам и след 1 мин. имам нормален достъп до интернет.\nАко ти идват редовно приходи на сметка, можеш да вършиш всичко това, включително битови сметки, данъци и др., без да станеш от компютъра!\nP.S. Писали сме едновременно с Darlin`. Банката е ПИБ.\n#6 Непрочетено мнение от ogi » 03 дек 2008 09:31\nМного удобна работа и аз плащам по "и-пей" и имам дебитни карти Maestro и Electron, което е тъпо, че трябва да имаш 2 карти - с едната можеш да плащаш по и-пей, но не можеш да теглиш пари извън БГ, а с другата пък - обратното.\n#7 Непрочетено мнение от vassy » 03 дек 2008 18:56\nogi написа: Много удобна работа и аз плащам по "и-пей" и имам дебитни карти Maestro и Electron, което е тъпо, че трябва да имаш 2 карти - с едната можеш да плащаш по и-пей, но не можеш да теглиш пари извън БГ, а с другата пък - обратното.\nAз съм с VISA Electron и си плащам на вън и в epay!\n#8 Непрочетено мнение от slowtraveler » 03 дек 2008 19:30\nАз съм пробвал и с обикновена кредитна карта VISA и съм правил плащания през и-пей...\nСега я дерегистрирах (за всеки случай).\n#9 Непрочетено мнение от Vesko1 » 03 дек 2008 20:06\nКолеги ,май сте забравили миналогодишните случки :DD\n#10 Непрочетено мнение от slowtraveler » 03 дек 2008 20:14\nАми фишинга ще е ефективен докато има 'рибки' :DD\nСпециално това не ме притеснява. Притесняват ме по-високотехнологичните 'изделия' :DD\n#11 Непрочетено мнение от ogi » 03 дек 2008 20:16\nНе става, освен ако не е някаква нова услуга.\n#12 Непрочетено мнение от Darlin` » 03 дек 2008 20:21\nЕй такова бях получила и аз същото ... на него се вързах, патката му с патка ...\nНо как са направили имейла да е тяхния? Мен това ме довери..\n#13 Непрочетено мнение от vassy » 03 дек 2008 22:34\nКартите ми са дебитни VISA Electron и съм плащал в Швейцария, Германия и Испания в евро и Щатите в долари, по интернет разбира се! Ползвам ги от година и полвина. Двете са ми регистрирани в Paypal и Моneybookers също. Не е нещо ново.\nDarlin` написа: Ей такова бях получила и аз същото ... на него се вързах, патката му с патка ...\nСкоро получих подобно от Paypal уж, винаги гледам адреса на линка, станало ми е навик!\n#14 Непрочетено мнение от ogi » 04 дек 2008 13:24\nВаси ти не четеш какво съм писал - с VISA Electron не можеш да плащаш през E-Pay. Можеш да плащаш онлайн само извън БГ. Тя ми е само за това.\n#15 Непрочетено мнение от Darlin` » 04 дек 2008 15:45\nЯвно зависи от коя банка е издадена Електрон-а, защото майка ми имаше дебитна Visa Electorn на Пощенска банка и не можеше да плаща навън, а за ипей нещата бяха ограничени. Напримен не можеше да си зареди Примата, но можеше да плати тока. Сега след като изтече валидността й, аз й препоръчах да си извади дебитна маестро на UniCredit Bulbank, с която 3 години ипей не са ми казали "Не може"! Тя пък не става навън - за това ползваме кредитна на UniCredit Bulbank и също не сме имали проблеми.


Патологично влечение към хазарт | мкб F63.0\nНазад | Начало Медицинска енциклопедия Заболявания Психични и поведенчески разстройства Разстройства на личността и поведението в зряла възраст Разстройства на навиците и влеченията Патологично влечение към хазарт\nПатологично влечение към хазарт МКБ F63.0\nХазартът е сериозен проблем за някои хора, като дори може да унищожи живота им. Засегнатият търпи лични проблеми и финансова разруха, като проблемните хазартни игри понякога водят до престъпност.\nПатологичен комарджия е човек, който не е в състояние да устои на своите импулси. Това може да доведе до тежки последици. Поривът за залагане става толкова голям, че напрежението може да бъде облекчено само чрез хазарт.\nПатологично влечение към хазарт е желание на човек да играе непрекъснато, въпреки вредните негативни последици и желанието да го прекрати. Състоянието често се определя от това дали комарджията или други хора причиняват вреда, а не от самото му поведение.\nСтрадащите често не са наясно или отричат да имат проблем. Стъпката към справяне с хазарта е признаването на проблем. За част от засегнатите това осъзнаване идва само когато достигнат разрухата си.\nВъпреки, че някои хора играят само от време на време, патологичният комарджия обикновено преминава от целенасочени посещения в зала, подтикнати от неконтролируемо желание. С напредването на това комарджията рискува все повече и повече. Ситуацията води до тежки лични проблеми, финансова разруха и вероятно престъпно поведение.\nХазартната зависимост засяга 1-3% от възрастните, по-често мъже, отколкото жени. Обикновено започва в юношеска възраст при мъжете и по-късно при жените. Възрастните над 40 години често са по-уязвими от другите възрастови групи, поради тяхната зависимост от фиксираните доходи и ограничената способност за възстановяване от загуби от хазарт.\nПоявата на хазартно разстройство може да бъде през юношеството или младата зряла възраст. При някои хора обаче се проявява в по-напреднала. По принцип хазартното разстройство се развива с течение на годините, въпреки че прогресията изглежда по-бърза при жените, отколкото при мъжете. Повечето хора, които развиват хазартно разстройство, показват модел на хазарт, който постепенно нараства както по честота, така и по отношение на залагането. Със сигурност по-леките форми могат да се развият в по-тежки случаи.\nПо-младите хора предпочитат различни форми на хазарт (спортни залагания), докато по-възрастните са по-склонни да развият проблеми с хазартните игри и бингото.\nМъжкият пол е значително по-склонен да започне с хазартни игри по-рано в живота си и да регистрират по-ранна възраст на първопоява, отколкото жените, които са по-склонни да започнат по-късно в живота. Жените с хазартно разстройство са по-склонни към депресивни, биполярни и тревожни разстройства. Те търсят лечение по-рано, въпреки че общата честота на потърсена лекарска помощ е ниска, независимо от пола.\nПатологично влечение към хазарт може да е причинено от биологични, генетични и фактори на околната среда, като например:\nнарушения на психичното здраве (наличието на проблеми с наркоманиите, разстройства на личността, емоционални състояния)\nвъзраст и пол (обикновено се среща при младежите и хората на средна възраст и е по-често срещан при мъжете, отколкото при жените)\nвлияние на семейството или приятелите\nлекарства с редки странични ефекти (например антипсихотични лекарства или допаминови агонисти)\nДруги изследвания добавят следните рискови моменти към споменатите по-горе:\nАко не се намеси специалист, хазартът може да причини много сериозни и трайни последици за живота на хората:\nвъпроси, свързани с отношенията\nпроблеми с финансовото състояние, дори фалит\nправни проблеми, лишаване от свобода\nсамоубийство, включително самоубийствени мисли и опити\nВидове и периоди\nХазартните модели могат да бъдат:\nХазартното разстройство може да бъде:\nХазартната зависимост може да се засили в периоди на стрес, депресия и злоупотреба с вещества. Може да има периоди на:\nтежка зависимост и сериозни проблеми\nвремена на пълно въздържание\nпериоди на непроблемно хазартно разстройство\nЗаболяването понякога е свързано със спонтанни, дългосрочни ремисии. Въпреки това някои хора подценяват своята уязвимост за развитие на хазартно разстройство или за връщане към хазартно разстройство след ремисия. Когато са в период на ремисия, те могат неправилно да приемат, че няма да имат проблем с регулирането на зависимостта си.\nПродължително и повтарящо се проблемно хазартно поведение, водещо до клинично значимо увреждане или дистрес, проявяващ 4 (или повече) от следните признаци за 12-месечен период:\nНеобходимо е да залага с нарастващи суми пари, за да постигне желаното вълнение.\nНеспокоен е или раздразнителен при опит да намали или спре хазарта.\nПолага многократни неуспешни усилия да контролира, намали или да спре хазарта.\nЧесто е зает с хазартни дейности.\nЧесто залага, когато се чувства в затруднено положение, например безпомощен, виновен, тревожен, депресиран.\nСлед загуба на пари от хазарт, често се връща отново да залага, за да „изравни“ загубите си.\nИзлага на риск или е разрушил връзка, загубил кариерна позиция поради хазарт.\nРазчита на другите да предоставят пари за облекчаване на отчаяни финансови ситуации, причинени от хазарт.\nХората с патологично хазартно поведение често имат проблеми с алкохола и други вещества.\nПовечето болни с хазартно разстройство съобщават, че 1 или 2 вида хазарт са най-проблематични за тях, въпреки че някои хора имат пристрастия към много и различни форми. Честотата на хазарта може да бъде свързана повече с вида на хазарта, отколкото с тежестта на общото хазартно разстройство. Например, закупуването на един билет за тотото всеки ден може да не е проблематично, докато по-рядкото посещаване на казино може да са част от хазартно разстройство. По същия начин сумите изразходвани за залагане сами по себе си не са показателни за хазартно разстройство. Някои хора могат да залагат хиляди долари на месец и да нямат проблем с хазарта, докато други могат да залагат много по-малки суми, но да изпитват значителни затруднения, свързани с хазарта.\nРанното изразяване на хазартно разстройство е по-често при мъжете, отколкото сред жените. Хората, които започват да играят хазарт в младостта, често правят това с членове на семейството или приятели. Развитието на хазартно разстройство в ранните години изглежда е свързано с импулсивност и злоупотреба с вещества. Много студенти, които развиват хазартно разстройство, го израстват с течение на времето, въпреки че това остава проблем за целия живот при част от болните.\nПри първи съмнения за проблем с хазарта, болният трябва да поговори с лекар, за да оцени психичното му здраве. Задачите на лекаря включват:\nЗадаване на въпроси, свързани с навиците и наклонностите към хазарт. Също така може да пожелае да разговаря с членове на семейството или приятели.\nПреглед на медицинската информация. Част от лекарствата имат рядък страничен ефект, който при някои хора води до натрапчиво поведение, включително хазарт.\nИзготвяне на психиатрична оценка. Тази оценка включва въпроси относно всички симптоми, мисли, чувства и модели на поведение, свързани с хазартния тип. В зависимост от всички тях се оценяват нарушения на психичното здраве, които понякога са свързани с прекомерна хазартна дейност.\nХазартната зависимост е лечимо състояние. Идентифицирането на проблема е първата стъпка към лечението.\nГрупи за терапия или подкрепа - психотерапията под формата на индивидуални или групови сесии може да помогне.\nЛекарства - в комбинация с психотерапия, болният може да приема антидепресанти, стабилизатори на настроението или опиоидни антагонисти.\nХазартната зависимост прилича много на алкохолната или с употребата на наркотиците, има тенденция да се влоши след началото на лечението. Патологичният хазарт е хронично разстройство и рецидивите не са редки. Но с правилното лечение хроничният комарджия може да получи контрол над състоянието си.\nПатологично влечение към хазарт може да има дълбоки и дълготрайни последици за живота, като например:\nфинансови проблеми, включително фалит\nправни проблеми или лишаване от свобода\nлошо изпълнение на служебните задължения или загуба на работно място\nвлошено общо здравословно състояние\nсамоубийство, опити за самоубийство или мисли за самоубийство\nПревенцията невинаги може да бъде възможна. Ограничаване на експозицията е полезна за хората, изложени на риск. Но с лесен достъп до лотарии, електронни или интернет хазартни игри и казина, превенцията е трудна. Ранната специализирана намеса помага на болния да не се влоши. Хората, имащи близък със същата зависимост, било то в семейството или приятели, са с повишен риск и трябва да бъдат внимателни.\nСимптоми и признаци при Патологично влечение към хазарт МКБ F63.0\nЛечение на Патологично влечение към хазарт МКБ F63.0\nКоментари към Патологично влечение към хазарт МКБ F63.0\nна 28 July 2017 в 11:25\nаз съм майка на хазартно зависим.много ни е трудно да оцеляваме,след като сина ни ни докара до просешка тояга.моли ни да му помагаме и ние с баща му му давахме нужните средства.знам че несме му помагали но не можехме да го оставим сам.затова теглихме бързи кредити.в момента сме задлъжняли доста и не можем да изплуваме .номожахме да намерим банка която да ни отпусне заем за обединяване за да може да изкарваме.последното е да си теглим въжето изход нямаме .подлага се на лечение но ефекта беше временен


На 03.09.2021 г. в Министерство на земеделието, храните и горите, гр. София, се проведе официална церемония, на която служебният земеделски министър проф. д-р Христо Бозуков връчи заповеди за допълнително финансиране на 63 Местни инициативни групи. На събитието присъстваха представители на екипите на МИГ, както и ръководителят на Управляващия орган на Програмата за развитие на селските райони, заместник-министър Георги Събев.\nСъгласно получената заповед, на МИГ - Гоце Делчев - Гърмен - Хаджидимово се предоставя допълнителен финансов ресурс в размер на 799 000 лв. за финансиране на проекти и 114 000 лв. за текущи разходи и популяризиране на Стратегията.\nДопълнителното финансиране за местни проекти в размер на 799 000 лв. се предвижда да се разпредели по следните мерки от Стратегията:\nМ 1–4.1 „Подкрепа за инвестиции в земеделски стопанства” - 28 595,13 лв.\nМ 2–4.2 „Подкрепа за инвестиции в преработката, предлагането на пазара и/или развитието на селскостопански продукти” - 36 080,00 лв.\nМ 3–6.4 „Инвестиции в подкрепа на неземеделски дейности“ - 10 103,00 лв.\nМ6–7.2 „Инвестиции в създаването, подобряването или разширяването на всички видове малка по мащаби инфраструктура“ - 724 221,87 лв.\nПредстои подписване на допълнително споразумение, след което МИГ ще може да провежда процедури за кандидатстване с проекти.


Кметът Владимир Георгиев бе преизбран на 26 февруари за член на Управителния съвет на Националното сдружение на общините. За втори мандат той ще бъде в ръководния орган. Негови колеги там от Югозапада ще бъдат колегите му от Петрич, Елин Пелин и Белица – Димитър Бръчков, Ивайло Симеонов и Радослав Ревански. „Това е чест и голяма отговорност. Трябва много активно да работим, за да защитим интересите на общините. Надявам се през този мандат да успеем да убедим централната власт, че заедно с делегиране на отговорности към местната власт, те трябва да са обвързани и с финансово обезпечаване”, заяви след преизбирането си Георгиев.\nПочистено е сметището в района на бившия завод „Любчо Баръмов”. Почистено е и коритото на р. Боклуджа от моста по пътя за Драгушиново до вливането на реката в Искъра. В тези два участъка изхвърлянето на боклуци е всекидневие и се налага често да се почистват. Във връзка с това от Общината предвиждат контейнерите от Седми квартал да се извозват вече не веднъж, а два пъти седмично. Ще бъде засилен и контролът. Известно е още, че отпадъци се приемат безплатно в новото депо, ако гражданите ги транспортират дотам. Работата е важна и с оглед на осигуряване на проводимост на реките във връзка с очакваното пролетно пълноводие.\nРаботилница за мартеници работи по традиция тези дни в Общинската библиотека „Паисий Хилендарски”. Децата проявяват голям интерес. Те разучават и прилагат различни техники за сътворяване на традиционните пролетни символи, а научават и любопитни легенди за тяхното многовековно съществуване.\nTags: Белица Боклуджа боклук боклуци Владимир Георгиев депо деца Димитър Бръчков Елин Пелин Ивайло Симеонов Искър контейнери корито мартеници общинска библиотека Паисий Хилендарски Петрич почистване работилница Радослав Ревански река Сдружение на общините Седми квартал сметище управителен съвет чистене


В резервата “Сребърна” край Силистра дойдоха първите пеликани – „разузнавачи“ – Web Silistra\nВ резервата “Сребърна” край Силистра дойдоха първите пеликани – „разузнавачи“\n06.02.2017 Websilistra\t0 коментара\nПървите пеликани – „разузнавачи“ са наблюдавани през последните дни в резервата „Сребърна“ край Силистра, съобщават от Регионалната инспекция по околната среда и водите /РИОСВ/ в Русе. Оттам уточняват, че в момемнта между 7 и 30 къдроглави пеликана си почиват на наколните платформи и на ледената повърхност. Езерото все още е покрито с 30-40 см лед, река Дунав в участъка на резервата също е замръзнала. В момента пеликаните са разпръснати в незамръзналите участъци на Дунав в търсене на храна.\nВсе още е рано да се говори за начало на гнездовия период, поясняват специалистите от екоинспецията в Русе. Поради метеорологичните условия тази година той ще започне вероятно в края на февруари – началото на март, прогнозират те. Това е нормалният цикъл на възпроизводство на птиците за разлика от предходни години, когато меките зими благоприятстваха за ранното начало на гнездене.\nОбстановката в резервата е спокойна. Ежедневно на територията на “Сребърна” се извършва засилено наблюдение на водоплаващите птици. До момента не са установени мъртви екземпляри или птици с нехарактерно поведение.\nВъведените ограничения със заповед на министъра на земеделието и храните за достъп на външни лица и извършването на любителски риболов се запазват. Мярката е превантивна и се налага във връзка с констатирани огнища на болестта инфлуенца (грип) при домашни и диви птици в България, допълват още от русенската екоинспекция.\n← Мъж загина при пожар в село Айдемир\nКралица Елизабет II – 72% от живота си на трона, числата от живота й →